b'\n_START_ARTICLE_\nVezo\n_START_PARAGRAPH_\nVezo ili Vezu, jedan malga\xc5\xa1kih naroda, broje 254 000 pripadnika koji su poznati ribari sa zapadne obale Madagaskara. Kao i njihovi susjedi Sakalave govore malga\xc5\xa1kim makrojezikom. Prete\xc5\xbeno ispovijedaju animizam i kr\xc5\xa1\xc4\x87anstvo.\n_START_SECTION_\nPovijest\n_START_PARAGRAPH_\nVezo su narod malajsko-indone\xc5\xbeanskog podrijetla, njih Malga\xc5\xa1i zovu nomadima mora jer znaju ostati po nekoliko dana na moru u svojim malim pirogama u potrazi za riboma. Danas mnogi smatraju da su Vezo samo dio naroda Sakalava, s \xc4\x8dijom povije\xc5\xa1\xc4\x87u su uvijek bili neposredno povezani.\n_START_SECTION_\nGeografska rasprostranjenost\n_START_PARAGRAPH_\nVezoi danas \xc5\xbeive u svojim malim ribarskim naseljima ra\xc5\xa1trkani du\xc5\xbe zapadne obale Mozambi\xc4\x8dkog kanala, od mjesta Anakaoa (50 km ju\xc5\xbeno od grada Toliare) sve do 400 km sjevernijeg grada Morondave.\n_START_SECTION_\nDru\xc5\xa1tvo, obi\xc4\x8daji kultura\n_START_PARAGRAPH_\nMu\xc5\xa1ki \xc4\x8dlanovi plemena Vezo i danas se uglavnom bave ribarstvom, u svojim malim pirogama (lakanas) na jedra. Njihove se \xc5\xbeene bave skupljanjem \xc5\xa1koljki i ostalih plodova mora uz obalu. U posljednje vrijeme bave se i turizmom, ugostiteljstvom i trgovinom. Odr\xc5\xbeavaju sna\xc5\xbene obiteljske veze, seoske starje\xc5\xa1ne u\xc5\xbeivaju veliki ugled u zajednici i njihove odluke se po\xc5\xa1tuju. Poma\xc5\xbeu se me\xc4\x91usobno, pa tako npr. svi \xc4\x8dlanovi zajednice grade brod za novostasalog \xc4\x8dlana zajednice. Jedan od njihovih specifi\xc4\x8dnih obi\xc4\x8daja je lov na morske kornja\xc4\x8de, koji je za njih obred. Nakon \xc5\xa1to ju ulove, sve\xc4\x8dano ju zakolju na \xc5\xbertveniku i njeno meso podijele isklju\xc4\x8divo mu\xc5\xa1kim \xc4\x8dlanovima zajednice. Cijeli obred smatraju svetom du\xc5\xbeno\xc5\xa1\xc4\x87u prema svojim precima._NEWLINE_Za razliku od ve\xc4\x87ine Malga\xc5\xa1a Vezo ne prakticiraju obrezivanje.'